**Press release**

# DACHSER na LogiMAT 2022

**V Praze, 16. května 2022 – Dachser.**

**Po absencii kvôli pandémii sa spoločnosť DACHSER vracia na veľtrh LogiMAT a na tohtoročnom ročníku bude mať vlastný stánok. V hale 6, stánku D20, bude tento poskytovateľ logistických služieb prezentovať celé svoje portfólio kontraktnej logistiky. LogiMAT 2022 sa bude konať v Stuttgarte od 31. mája do 2. júna.**

Logistika v súčasnosti čelí niekoľkým veľkým výzvam. Pokračujúca pandémia, rovnako ako aj vojna na Ukrajine s embargami a obmedzeniami vzdušného priestoru, vytvárajú ďalší tlak na globálne dodávateľské reťazce. *„Udržanie stabilných a odolných dodávateľských reťazcov vyžaduje viac než kedykoľvek predtým flexibilné a spoľahlivé logistické koncepty,“* hovorí Thomas Klare Head of Corporate Contract Logistics DACHSER.

*„Naše portfólio kontraktnej logistiky kombinuje globálnu prepravnú sieť DACHSERu s efektívnym skladovaním a službami s pridanou hodnotou pre zákazníkov. Svet potrebuje integrované riešenia. Aj v čase krízy sa snažíme poskytovať našim zákazníkom služby, ktoré im dávajú istotu, že výzvy budú prekonané,”* uvádí Thomas Klare.

Preto spoločnosť DACHSER pokračuje v investíciách do svojich kapacít. V súčasnosti má tento logistický poskytovateľ viac ako 2,5 milióna paletových miest na 175 lokáciách po celom svete – vrátane 53 skladov iba v Nemecku. Na jeseň roku 2022 k nim pribudne nový, plne automatický sklad s vysokými regálmi v Memmingene na juhu krajiny. Toto zariadenie, ktoré predstavuje investíciu vo výške 25 miliónov EUR, ponúkne priestor pre 52 000 paliet naložených nechladenými potravinami a potravinárskymi obalmi.

### Stuttgart − centrum priemyslu

*„Po dvojročnej prestávke sme nadšení, že sa vraciame na LogiMAT, aby sme ľuďom opäť osobne predstavili našu ponuku služieb,"* pokračuje Thomas Klare. „*Byť blízko k zákazníkom a porozumieť ich potrebám a požiadavkám je základom všetkého, čo robíme. Spojením miestnych skúseností, aj tých naprieč regiónmi môžeme spoločne pracovať na tom, aby sme z našej siete vyťažili maximum."*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**O spoločnosti DACHSER:**

DACHSER, rodinná spoločnosť so sídlom v Kemptene v Nemecku, poskytuje dopravnú logistiku, skladovanie a služby na mieru v dvoch oblastiach podnikania: Dachser Air & Sea Logistics a Dachser Road Logistics. Druhá oblasť sa delí na dve obchodné línie: Dachser European Logistics a Dachser Food Logistics. Ponuku spoločnosti dopĺňajú komplexné služby zmluvnej logistiky a riešenia špecifické pre jednotlivé odvetvia. Bezproblémová prepravná sieť - v Európe aj v zámorí - a plne integrované IT systémy poskytujú inteligentné logistické riešenia na celom svete.

Vďaka približne 31 800 zamestnancom na 376 miestach po celom svete dosiahla spoločnosť DACHSER, v roku 2021 konsolidované čisté tržby vo výške približne 7,1 miliardy EUR. V tom istom roku tento logistický poskytovateľ spracoval celkovo 83,6 milióna zásielok s hmotnosťou 42,8 milióna ton. Spoločnosť DACHSER je zastúpená vlastnými krajskými organizáciami v 42 krajinách na piatich kontinentoch. Viac informácií o spoločnosti DACHSER nájdete na stránke [dachser.com](https://www.dachser.com/en/)

Pre viac informácií prosím kontaktujte:

|  |  |  |
| --- | --- | --- |
| **DACHSER Slovakia a.s**.Martin ŠtiglincSales Manager European LogisticsTel.: +421 2 6929 6180Fax: +421 2 6929 6197E-mail: martin.stiglinc@dachser.comwww.dachser.s | **Crest Communications a. s.**Anna PalfiováPR manager Tel.: +421 903 664 575E-mail: anka.palfiova@gmail.com  |  |